समस्याएं 121, आधे भी नहीं निपटे
जनसमस्या निवारण शिविर में प्रेमनगर विधायक खेलसाय सिंह ने कहा कि जिलाधिकारियों द्वारा अपने विभाग की जानकारी बताई जा रही है। शासन जिला स्तरीय, ब्लाक स्तरीय तथा कलस्टर स्तरीय शिविर लगाकर समस्याओं का समाधान कर रही है। ग्रामीण विभिन्न योजनाओं की जानकारी रखें और अपनी समस्याओं का निराकरण शिविर के माध्यम से कराएं। कलेक्टर जीआर चुरेंद्र ने कहा कि ग्रामीण सभी योजनाएं की जानकारी रखें और इसका लाभ उठाएं। उन्होंने कहा कि राजस्व विभाग के अधिकारी-कर्मचारी कृषकांे के कृषि भूमि के रिकार्ड दुरूस्ति, भूमि बंटवारा, सीमांकन सहित अन्य कार्य के निपटाने के लिए शिविर लगाएंगें। मैदानी एवं खंड स्तर के अधिकारी-कर्मचारी द्वारा समस्याओं का निराकरण किया जाएगा। कलेक्टर ने शिविर में उपस्थित अधिकारियों को निर्माण कार्य से संबंधित मिले मांग पत्र पर त्वरित कार्रवाई करने निर्देश दिए। उन्होंने कहा कि क्षेत्र में विकास की गति को तेज करेंगे और शिक्षा, स्वास्थ्य एवं विकास के कार्यों को जनप्रतिनिधियों के साथ मिलकर प्राथमिकता से करेंगे। जनपद अध्यक्ष सीमा टेकाम ने कहा कि ग्राम पंचायत में ग्राम सभा का आयोजन होता है। ग्राम सभा में उपस्थित होकर सभी योजनाओं की जानकारी ले और उनका फायदा उठाए। शिविर को जिला पंचायत सदस्य पंकज तिवारी व भाजपा नेता बाबूलाल अग्रवाल ने भी संबोधित किया। शिविर में स्वच्छ भारत अभियान के तहत स्वच्छता नाटक आयोजित किया गया। इस अवसर पर जिला पंचायत सदस्य सुरेश सिंह, इस्माइल खान सहित निर्वाचित जनप्रतिनिधि, अपर कलेक्टर एमएल घृतलहरे, सहायक आयुक्त संजय सिंह, जनपद पंचायत सीईओ पारस पैकरा आदि उपस्थित थे। शिविर का संचालन साक्षर भारत के शिक्षक रमेश जायसवाल ने किया।
जनसमस्या शिविर में उपस्थित कलेक्टर व जनप्रतिनिधि योजनाओं की जानकारी देते हुए। इस दौरान ग्रामीणों ने अपनी समस्या बताकर आवेदन दिए। कलेक्टर ने जिनका निराकरण करने आश्वासन दिया।
अनुदान पर दिए गए किसानों पंप व पाइप
शिविर में कृषि विभाग के उपसंचालक एमके चौहान के निर्देशन में शाकंबरी योजना के तहत 75 प्रतिशत अनुदान पर पांच हितग्राही को डीजल पंप, 50 प्रतिशत अनुदान पर तीन किसानों को विद्युत चलित उडावनी पंखा तथा पांच किसानों को 50 प्रतिशत अनुदान पर लपेटा पाइप प्रदान किया गया। स्वास्थ्य विभाग से डॉ. ताम्रकर के निर्देशन में डॉ. उमेश कुमार साहू एवं बीएमओ डॉ. उमाशंकर सिंह द्वारा स्वास्थ्य परीक्षण कर निशुल्क दवाइयां बांटी गई। महिला एवं बाल विकास विभाग की जिला कार्यक्रम अधिकारी निशा मिश्रा के निर्देशन में गर्भवती माताओं की गोद भराई एवं छोटे बच्चों का अन्नप्रासन किया गया।
hin_Deva hin_Deva hin_Deva hin_Deva hin_Deva